กระทรวงมหาดไทย รับมอบหน้ากากผ้า จำนวน 1,000,000 ชิ้น จากเครือสหพัฒน์ เพื่อนำไปแจกจ่ายให้กับประชาชน
กระทรวงมหาดไทย รับมอบหน้ากากผ้า จำนวน 1,000,000 ชิ้น จากเครือสหพัฒน์ เพื่อนำไปแจกจ่ายให้กับประชาชนนายฉัตรชัย พรหมเลิศ ปลัดกระทรวงมหาดไทย รับมอบหน้ากากผ้า จำนวน 1,000,000 ชิ้น จากบริษัท สหพัฒนพิบูล จำกัด (มหาชน) โดยนายฉัตรชัย กล่าวขอบคุณเครือสหพัฒน์ที่มีความปรารถนาดี นำหน้ากากทางเลือก ซึ่งเป็นสิ่งที่มีความจำเป็นของประชาชนมามอบผ่านกระทรวงมหาดไทยไปยังประชาชน โดยเมื่อกระทรวงมหาดไทยได้รับแล้วจะได้กระจายไปยังทั้ง 878 อำเภอทั่วประเทศ โดยมุ่งเน้นพื้นที่ที่มีสถานการณ์การระบาดรุนแรง ขอให้ความมั่นใจว่าหน้ากากผ้าทั้งหมดจะไปถึงมือประชาชนอย่างทั่วถึงกันอย่างแน่นอนด้านนายบุญชัย โชควัฒนา ประธานกรรมการ บริษัท สหพัฒนพิบูล จำกัด (มหาชน) กล่าวว่า เนื่องจากสถานการณ์การระบาดของโรคโควิด-19 ส่งผลกระทบต่อประชาชนในวงกว้างและหน้ากากอนามัยซึ่งเป็นสิ่งที่ทุกคนควรมีเพื่อป้องกันการติดเชื้อ เครือสหพัฒน์ จึงได้รวมพลังบริษัทในเครือที่มีโรงงานผลิตผ้า มาผลิตหน้ากากผ้าสำหรับแจกจ่ายให้กับประชาชนทั่วประเทศ จำนวน 1,000,000 ชิ้น โดยจะทยอยมอบผ่านกระทรวงมหาดไทย เพื่อให้ผู้ว่าราชการจังหวัดนำไปแจกจ่ายให้กับประชาชนต่อไป เพื่อให้ประเทศไทยผ่านพ้นวิกฤตโควิด-19 โดยเร็ว และคนไทยทุกคนกลับมาใช้ชีวิตได้ตามปกติ